Дала Шен ц1арах ц1е хуттуш вазвина ваийтина Мухьаммад Пайхамар (Делера салам-маршалла хуьлда цунна) винчу денна лерина схьадиллира иза. Дуьззина цхьана шарахь а ца 1ийра маьждиг деш. Вайн республикин хьалхарчу Президента, Россин Турпалхочо Кадыров Ахьмад-Хьаьжас (Дала г1азот къобал дойла цуьнан) ма-аллара, «Мокхазан билгало» яра и маьждиг ц1еначу даггара, Делан дуьхьа хьаналчу рицкъанца дина хилар. Делан х1усамаш яран болх дика карабирзина волчу Эдильгириев Амруддих тешийна дара иза дар Рамзан-Хьаьжас. Республикин Куьйгалхочун шех хилла тешам ца байъира Амруддис. Билгал йинчу хенахь, Делан пурбанца, дина далийтира маьждиг.